завъртане и предпазено от попадането на прах и вода.
 18.10.2. Когато резервоарът за СПГ/ВПГ е монтиран вътре в кабината за пътници или в затворено (багажно) отделение, устройството за пълнене трябва да е разположено отвън на превозното средство или в отделението за двигателя.
 18.10.3. За превозни средства от категории M1 и N1, устройството (гнездото) за пълнене за СПГ трябва да съответства на подробните чертежи, показани на фигура 1 от приложение 4Е.
 18.10.4. За превозни средства от категории M2, M3, N2 и N3, устройството (гнездото) за пълнене за СПГ трябва да съответства на подробните чертежи, показани на фигура 1 или фигура 2 от приложение 4Е или, само при уредба за СПГ, на подробните чертежи, показани на фигура 1 от приложение 4Е.
 18.11. Система за избор на горивото и електрическа система
 18.11.1. Електрическите компоненти на уредбата за СПГ/ВПГ трябва да са предпазени от претоварване.
 18.11.2. Многогоривните превозни средства трябва да са оборудвани със система за избор на горивото, която да предотваратява попадането на газово гориво в резервоара за бензил или дизел или на бензил или дизелово гориво в резервоара за газово гориво, дори при неизправност на системата за избор на гориво.
 18.11.3. По време на одобряването на типа трябва да се покажат взетите за тази цел мерки.
 18.11.4. Електрическите съединения и компоненти, разположени под газонепроницаемия кожух, трябва да са конструирани така, че да не може да се образуват искри.
 18.12. Уредбата за ВПГ трябва да е така проектирана, че да предотвратява улавяне на ВПГ.
 18.13. Уредбата за ВПГ в превозни средства от категория М трябва да е оборудвана с детектор за природен газ и/или газонепроницаем кожух. Уредбата за ВПГ в превозни средства от категория N може да бъде оборудвана с детектор за природен газ, ако резервоарът за гориво и свързаните с него тръбопроводи са монтирани извън превозното средство и няма възможност за улавяне на газ (вж. точка 18.12). Ако резервоарът за гориво е разположен в товарното пространство на превозно средство от категория N, поставянето на детектор за природен и/или газонепроницаем кожух е задължително.
 19. СЪОТВЕТСТВИЕ НА ПРОИЗВОДСТВОТО
 19.1. Начините за контрол на съответствието на производството трябва да отговарят на предписанията от допълнение 2 към Спогодбата (E/ECE/324-E/ECE/TRANS/505/Rev.2).
 20. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 20.1. Одобрението на типа на превозно средство, издадено въз основа на настоящото правило, може да бъде отменено, ако не се изпълняват предписанията на точка 18 по-горе.
 20.2. Ако страна по Спогодбата, прилагаща настоящото правило, отнеме издадено по-рано от нея одобрение на типа, тя незабавно уведомява за това другите страни по Спогодбата, прилагащи настоящото правило, със съобщение по образеца, даден в приложение 2Г към настоящото правило.
 21. ИЗМЕНЕНИЕ И РАЗШИРЯВАНЕ НА ОДОБРЕНИЕТО НА ТИПА НА ПРЕВОЗНО СРЕДСТВО
 21.1. За всяко изменение в монтирането на специалните компоненти за захранване на двигателя на превозното средство със сгъстен природен газ или втечнен природен газ трябва да се съобщи на органа по одобряване на типа, който е одобрил типа превозно средство. Тогава органът по одобряване на типа може:
 21.1.1.
 да приеме, че внесените изменения няма да имат реален отрицателен ефект и превозното средство при всички случаи